Fjørå, kl. 03.08

«Løft Asbjørg ut på taket!»

Folk bråvåkner i sengene sine. Er det jordskjelv? Torden? Har Langhammaren rast? Revnen var kjent i Fjørå. Allerede i 1874 skrev Aalesunds Handels- og Sjøfartstidende at folk i Fjørå hadde oppdaget et sprekksystem på toppen av fjellet. I de neste 60 årene ser de sprekken vokse. Få setter garn på fjorden under dette fjellpartiet. Fjellet er urolig, oppsummerte de. Høsten 1933 blir også folket i Fjørå urolig. Budeier fra setrer på fjellet advarer om en skremmende forandring. Før kunne de hoppe over fjellsprekken. Nå er sprekken blitt «nifst» stor, så stor at man måtte bygge bro over den, sier seterjentene.

Et eldre ektepar nekter å flytte på seg. De sitter ved sengen, folder hendene og ber fadervår. De tror dommens dag er her, slik Johannes åpenbaring varsler den: fjell som skal falle over oss.

Folk i Fjørå som våkner av raset, stirrer ut i natten. De ser ingenting. I stummende mørke hører man at helveteslydene forstummer, en merkelig stillhet oppstår. Så hører de susing og brusing. Det er lyden av den første av tre tsunamibølger. Den velter mot dem, som en svart vegg. De som ser den, flykter ut, via tak og vinduer.

Et eldre ektepar nekter å flytte på seg. De sitter ved sengen, folder hendene og ber fadervår. De tror dommens dag er her, slik Johannes åpenbaring varsler den: fjell som skal falle over oss.